कानपुर के चर्चित किडनी रैकेट मामले में यूपी पुलिस की SIT ने दक्षिणी दिल्ली के पुष्पावती सिंघानिया रिसर्च इंस्टीट्यूट (पीएसआरआई) के सीईओ को गिरफ्तार किया है. पुलिस ने आरोपी सीईओ की पहचान डॉक्टर दीपक शुक्ला के रूप में की है. पुलिस आरोपी से इस मामले को लेकर कानपुर में पूछताछ करेगी. वहीं, कानपुर एसपी क्राइम ने बताया कि इस पूरे मामले की जांच के दौरान डॉक्टर दीपक शुक्ला का नाम सामने आया था. इसलिए उन्हें गिरफ्तार किया गया है. हमनें इस पूरे मामले की जानकारी दिल्ली पुलिस को भी दी है. याद हो कि इस साल में 17 फरवरी को किडनी ट्रांसप्लांट कराने वाले अंतरराष्ट्रीय गिरोह के सदस्यों को दबोचा गया था.
hin_Deva